**Ονοματικοί Προσδιορισμοί**

**Oμοιόπτωτοι προσδιορισμοί: 1) επιθετικός ή κατηγορηματικός προσδιορισμός και 2) παράθεση ή επεξήγηση**

* **Επιθετικός προσδιορισμός** (συμφωνεί σε αριθμό, γένος και πτώση με τον όρο που προσδιορίζει): δηλώνει μόνιμη ιδιότητα του προσδιοριζόμενου όρου.

Μορφές επιθετικού προσδιορισμού:

1. **Επίθετο**  π.χ. **Οἱ σώφρονες** ἄνδρες τοῖς νόμοις πείθονται.

Οὐδ’ ἀναμείναντες **τὸν αὐτόματον** θάνατον.

1. **Αντωνυμία** π.χ. Ἅπαντες τιμῶσι **τοιούτους** ἄνδρας.

Ἐντυγχάνομεν **τοῖς ἡμετέροις** προγόνοις.

1. **Αριθμητικό** π.χ. **Χίλιοι** στρατιῶται ἀπέθανον.

Στρατηγός **ταῖς τριάκοντα** ναυσὶ πλεῖ.

1. **Επιθετική Μετοχή** π.χ. Λύσανδρος δ’ἐκπλεῖ ἐπὶ **τὰς ἀφεστηκυίας** αὐτῶν πόλεις.

**Τὸν νομιζόμενον** λόγον εἰπεῖν

1. **Άναρθρο ουσιαστικό που δηλώνει ηλικία, εθνικότητα, επάγγελμα, αξίωμα:**

ἄνδρες δικασταὶ, ἄνδρες Ἀθηναῖοι, γυνὴ δέσποινα, ἀνὴρ γέρων, ἀνήρ στρατηγός

1. **Κύριο γεωγραφικό όνομα** με άρθρο, όταν μπαίνει μπροστά από τον προσδιοριζόμενο όρο: τὸ Θριάσιον πεδίον, ἡ Ἀχερουσία λίμνη, τὸ Πήλιον ὄρος
2. **Επίρρημα ή εμπρόθετος προσδιορισμός με άρθρο:**

**ὁ ἐξ Αἰγύπτου** σῖτος, **οἱ νῦν** ἄρχοντες

Ἔνθα δὴ αὐτοὶ **τὴν πρόσθεν** νύκτα ἦσαν ἐπί τοῦ ὄρους.

Τὰς ἡδονὰς θήρευε **τὰς μετὰ δόξης**.

1. **Γενική πτώση ουσιαστικού ή αντωνυμίας με άρθρο**: **οἱ τῶν Ἀθηναίων** πρέσβεις,

**ἡ τοῦ βασιλεώς** ἀσπίς, **ἡ τῶν Ἑλλήνων** ἀρετή.

1. **Δευτερεύουσα αναφορική πρόταση:**

Ἔλαβον ὁπλίτας **οἵ πάντες ἀγαθοὶ ῆσαν.**

**Κατηγορηματικός προσδιορισμός** (συμφωνεί σε αριθμό, γένος και πτώση με τον όρο που προσδιορίζει):αποδίδει παροδική ιδιότητα στον προσδιοριζόμενο όρο.

**Μορφές του κατηγορηματικού προσδιορισμού**

1. **Επίθετο**

π.χ. Ἀγησίλαος δὲ μάλα **φαιδρῷ** τῷ προσώπῳ ἀπαγγεῖλαι τῷ Τισσαφέρνει τοὺς πρέσβεις ἐκέλευσεν.

1. **Αντωνυμία**

π.χ.**Πᾶσα** ἡ πόλις

1. **Επιθετική Μετοχή**

π.χ. Ἅμα τῷ ἡλίῳ **ἀνίσχοντι** (φαινόμενο που εξελίσσεται)

**Παρατήρηση**

1. Οι λέξεις **πᾶς, ἅπας, σύμπας, ὅλος, μόνος, μέσος, αὐτός, ἄκρος, μέσος ἔσχατος,** καθώς και οι αντωνυμίες **ἕκαστος, ἕτερος, ἑκάτερος**, όταν δεν έχουν άρθρο είναι κατηγορηματικοί προσδιορισμοί. Οι λέξεις αυτές, όταν είναι έναρθρες, λειτουργούν ως επιθετικοί προσδιορισμοί.

|  |  |
| --- | --- |
| **Κατηγορηματικοί Προσδιορισμοί** | **Επιθετικοί Προσδιορισμοί** |
| ἅπασαν χώραν,  σύμπας πόλις  ἔσχατος κίνδυνος | τὴν ἅπασαν χώραν  ἡ σύμπας πόλις  ὁ ἔσχατος κίνδυνος |

π.χ. **Πᾶσαν** ἔβλαπτε πόλιν. / Γέγραφε δὲ καὶ ταῦτα **ὁ αὐτὸς** Θουκυδίδης.

2. Οι δεικτικές αντωνυμίες ἐκεῖνος, η, ο / οὗτος, αὕτη, τοῦτο /ὅδε, ἥδε, τόδε λειτουργούν πάντοτε ως κατηγορηματικοί προσδιορισμοί.

Διάκριση επιθετικού και κατηγορηματικού προσδιορισμού με βάση το άρθρο

|  |  |
| --- | --- |
| **Επιθετικός Προσδιορισμός** | **Κατηγορηματικός Προσδιορισμός** |
| ἀγαθὸς ἀνὴρ  ὁ ἀγαθός ὁ ἀνὴρ  ὁ ἀγαθός ἀνὴρ | ἀγαθός ὁ ἀνὴρ  ὁ ἀνὴρ ἀγαθὸς |